CELEX: 21999A1231(01)
Language: hr
Date: 1999-12-21 00:00:00
Title: Sporazum u obliku razmjene pisama između Europske zajednice i Republike Tunis o režimu uvoza u Zajednicu neobrađenog maslinovog ulja podrijetlom iz Tunisa

11/Sv. 38
            
            
               HR
            
            
               Službeni list Europske unije
            
            
               87
            
         21999A1231(01)
   
               L 340/107
            
            
               SLUŽBENI LIST EUROPSKE UNIJE
            
         SPORAZUM U OBLIKU RAZMJENE PISAMA
   između Europske zajednice i Republike Tunis o režimu uvoza u Zajednicu neobrađenog maslinovog ulja podrijetlom iz Tunisa
   Bruxelles, 21.12.1999.
   Poštovani gospodine,
   Čast mi je pozvati se na konzultacije koje su u skladu s člankom 3. stavkom 3. Protokola br. 1 uz Euro-mediteranski sporazum o pridruživanju između Europskih zajednica i njihovih država članica s jedne strane i Republike Tunis s druge strane održane između tuniskih vlasti i Komisije Europskih zajednica o režimu uvoza neobrađenog maslinovog ulja podrijetlom iz Tunisa.
   Svrha tih konzultacija bila je preispitati situaciju da bi se utvrdio režim od 1. siječnja 2000.
   Nakon tih konzultacija dogovoreno je da se postojeći režim produlji za godinu dana pod istim uvjetima, i to kako slijedi:
   U razdoblju od 1. siječnja do 31. prosinca 2000., u okviru količine od najviše 46 000 tona po tržišnoj godini, pri uvozu u Zajednicu primjenjivat će se carina od EUR 7,81 za 100 kg neobrađenog maslinovog ulja obuhvaćenog oznakom KN 1509 10 10 ili 1509 10 90 koje je u cijelosti dobiveno u Tunisu i prevezeno izravno iz te države u Zajednicu.
   U međuvremenu će se nastaviti s preispitivanjem situacije da bi se odredio režim od 1. siječnja 2001.
   Stranke će odobriti ovaj Sporazum u skladu sa svojim odgovarajućim postupcima.
   Bio bih Vam zahvalan kad biste mi potvrdili da je Vaša Vlada suglasna sa sadržajem ovog pisma.
   Primite, gospodine, izraze mojeg najdubljeg poštovanja.
   
      
         U ime Vijeća Europske unije
      
      
         
   
   Bruxelles, 21.12.1999.
   Poštovani gospodine,
   Čast mi je potvrditi primitak Vašeg pisma s današnjim datumom koje glasi:
   
      „Čast mi je pozvati se na konzultacije koje su u skladu s člankom 3. stavkom 3. Protokola br. 1 uz Euro-mediteranski sporazum o pridruživanju između Europskih zajednica i njihovih država članica s jedne strane i Republike Tunis s druge strane održane između tuniskih vlasti i Komisije Europskih zajednica o režimu uvoza neobrađenog maslinovog ulja podrijetlom iz Tunisa.
      Svrha tih konzultacija bila je preispitati situaciju da bi se utvrdio režim od 1. siječnja 2000.
      Nakon tih konzultacija dogovoreno je da se postojeći režim produlji za godinu dana pod istim uvjetima, i to kako slijedi:
      U razdoblju od 1. siječnja do 31. prosinca 2000., u okviru količine od najviše 46 000 tona po tržišnoj godini, pri uvozu u Zajednicu primjenjivat će se carina od EUR 7,81 za 100 kg neobrađenog maslinovog ulja obuhvaćenog oznakom KN 1509 10 10 ili 1509 10 90 koje je u cijelosti dobiveno u Tunisu i prevezeno izravno iz te države u Zajednicu.
      U međuvremenu će se nastaviti s preispitivanjem situacije da bi se odredio režim od 1. siječnja 2001.
      Stranke će odobriti ovaj Sporazum u skladu sa svojim odgovarajućim postupcima.
      Bio bih Vam zahvalan kad biste mi potvrdili da je Vaša Vlada suglasna sa sadržajem ovog pisma.”.
   
   Čast mi je potvrditi suglasnost Vlade Republike Tunis.
   Primite, gospodine, izraze mojeg najdubljeg poštovanja.
   
      
         Za Vladu Republike Tunis